News Update: คาด Fed ขึ้นดอกเบี้ย 4 ครั้ง ปีนี้ Goldman Sachs ชี้ เริ่ม มี.ค. มิ.ย. ก.ย. และ ธ.ค. พร้อมลดขนาดงบดุล ตั้งแต่ ก.ค. - FINNOMENA
Goldman Sachs คาด Fed มีโอกาสขึ้นดอกเบี้ย 4 ครั้งในปีนี้ และจะเริ่มลดขนาดงบดุลตั้งแต่เดือน ก.ค.
12 ม.ค. 2565

Goldman Sachs คาด Fed มีโอกาสขึ้นดอกเบี้ย 4 ครั้งในปีนี้ และจะเริ่มลดขนาดงบดุลตั้งแต่เดือน ก.ค.
Jan Hatzius นักเศรษฐศาสตร์ของ Goldman Sachs กล่าวว่า การฟื้นตัวอย่างรวดเร็วในตลาดแรงงาน และสัญญาณนโยบายการเงินเข้มงวดของ Fed ในรายงานการประชุมวันที่ 14 -15 ธ.ค. บ่งชี้ว่า Fed เตรียมกลับมาใช้นโยบายการเงินแบบมาตรฐานเร็วขึ้น
ทำให้ Goldman Sachs มองว่า Fed จะเริ่มลดขนาดงบดุลในเดือน ก.ค. จากคาดการณ์เดิมในเดือน ธ.ค. และด้วยอัตราเงินเฟ้อที่สูงกว่าระดับเป้าหมายทำให้ Fed จะปรับขึ้นอัตราดอกเบี้ยในเดือน มี.ค. มิ.ย. ก.ย. และ ธ.ค.
ในการประชุมเดือน ธ.ค. Fed ส่งสัญญาณว่าจะดำเนินนโยบายเข้มงวดเร็วกว่าในแผนที่วางไว้ในการประชุมครั้งก่อนเพื่อไม่ให้เศรษฐกิจสหรัฐฯ ร้อนแรงเกินไปจากอัตราเงินเฟ้อระดับสูง ตลาดแรงงานที่ใกล้เข้าสู่การจ้างงานเต็มอัตรา และขนาดงบดุลขนาดใหญ่เพื่อรักษาอัตราดอกเบี้ยในระดับต่ำ
นอกจากนี้ เจ้าหน้าที่ Fed ยังมีแผนเตรียมลดจำนวนพันธบัตรและหลักทรัพย์ค้ำประกันที่ถืออยู่ซึ่งมีมูลค่ารวมเกือบ 8.3 ล้านล้านดอลลาร์ ให้สอดคล้องกับการปรับขึ้นอัตราดอกเบี้ย ซึ่งยังไม่ได้กำหนดเวลาแต่มีความเป็นไปได้ว่าจะเริ่มในอีกไม่กี่เดือนข้างหน้า
ก่อนหน้านี้ รายงานระบุว่า ตลาดแรงงานสหรัฐฯ เริ่มตึงตัวสะท้อนจากค่าจ้างเดือน ธ.ค. ที่เพิ่มขึ้น และอัตราว่างงาน ธ.ค. ที่ลดลงมาต่ำกว่าระดับ 4%
Jan Hatzius เสริมว่า แม้จะมีการปรับขึ้นอัตราดอกเบี้ยถึง 4 ครั้งในปีนี้ แต่ Goldman Sachs ยังคงคาดการณ์ระดับอัตราดอกเบี้ยเท่าเดิมที่ระดับ 2.5 – 2.75% และคาดว่าช่วงของการขึ้นอัตราดอกเบี้ยจะเพิ่มขึ้นอย่างมากในปีต่อๆ ไป
อ้างอิง: https://www.bloomberg.com/news/articles/2022-01-10/goldman-now-expects-four-fed-hikes-sees-faster-runoff-in-2022?srnd=premium-asia&sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FED
Fed Fund Rate
Goldman Sachs
News Update
ขึ้นดอกเบี้ย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA